Hidden Treasure Weekender Tote Bag for Sale by Rachel Christine Nowicki
weekender tote bags treasure treasures hidden treasure buried treasure sunken treasure gold jewels riches diamonds rubies emeralds amethyst pearls fantasy fairy tale Is ons aan die 'digitiseer' of 'digitaliseer'? | Spel.co.za
Standard / by Kevin Hechter / 2019-01-31 / No Comments
Geplaas deur Gerhard van Huyssteen op Viva
Vrydag 04 Januarie 2019
ŉ Desgevolglike nuwigheid is dat ons goed wat analoog is na ŉ digitale formaat kan omskakel. Is ons dan besig om te “digitiseer” of te “digitaliseer”?
Toe die Taalkommissie in voorbereiding op die 2017-AWS oor “digitiseer”/“digitaliseer” moet besluit, was daar nog geen betekenisspesialisering by enige van die twee woorde te bespeur nie. Onses insiens kon hulle gewoon as wisselvorme gebruik word, na die patroon van “maksimaliseer” of “maksimeer”; “minimaliseer” of “minimeer”; “optimaliseer” of “optimeer”. Morfologies gesien is dit so te siene dus onproblematies.
Soos wat tegnologie ras verander, so verander taal ook, want intussen het daar wel in die vakgemeenskap ŉ betekenisspesialisering ingetree.
“Digitiseer” verwys na die eerste stap om ŉ voorwerp (byvoorbeeld boek, klankopname of videoband) na ŉ digitale formaat om te skakel; die stap om van papier/analoog na digitaal te gaan. Dit is ŉ eenvoudige, relatief goedkoop proses wat in beginsel deur enigeen met die regte toerusting onderneem kan word.
Op sy eenvoudigste kom dit daarop neer dat jy met jou telefoon ŉ foto van byvoorbeeld ŉ koerantartikel neem. Die resultaat is ŉ redelik statiese weergawe van die oorspronklike dokument: Jy kan met dié digitale lêer weinig doen, behalwe om dalk ŉ bietjie aan die kleur en so te torring. Die groot voordeel is egter dat jy dit nou op jou rekenaar (en nie in ŉ plakboek nie) kan stoor.
“Digitaliseer” verwys na ‘n tweede, meer ingewikkelde stap wat met meer gespesialiseerde programmatuur uitgevoer word, soms nog met mensehande waar en wanneer die programmatuur faal.
Een van die belangrikste onderdele van digitalisering is optiese karakterherkenning (OKH; in Engels “optical character recognition” en “OCR”), waar ŉ PDF-dokument sodanig verwerk word dat die geskandeerder letters as redigeerbare teks beskikbaar is. Dit beteken dus dat ŉ mens deur só ‘n PDF kan soek met jou programmatuur se soekfunksie, jy sou die PDF-dokument kon omskakel na ŉ Worddokument, ensovoorts. Dit is dus een stap verder as om net te digitiseer.
‘n Ander stap in sommige gevalle is om ŉ gedigitiseerder dokument om te skakel na ŉ databasis. Ons doen dit dikwels met papierwoordeboeke, sodat jy uiteindelik die data in ŉ databasisformaat kan kry.
Een van die stappe wat ná digitalisering volg, is natuurliketaalverwerking, soos om die dokument outomatiese van woordsoortetikette te voorsien, ŉ woordelys van die data te maak, ensovoorts. Pas dan raak teksdokumente interessant vir die digitale bleeksiele van die een-en-twintigste eeu.
Hierdie rubriek het in gewysigde vorm in Beeld van 04 Januarie 2019 verskyn.
Next ‘n Kopkrappery oor koppeltekens
Previous Elkeen meet platvloersgeit